पाएं अपने शहर की ताज़ा ख़बरें और फ्री ई-पेपरडाउनलोड करें
मजदूर दिवस के मौके पर आयुध निर्माणी खमरिया के हिस्से में राहत भरी सौगात आई है। राज्य सभा सांसद विवेक तन्खा ने कोविड-19 के उपचार में इस्तेमाल की जाने वाली दवाइयों तथा एंटीजन किट के लिए 5-5 लाख रुपए की राशि दी है।
श्री तन्खा ने बताया कि 1 मई को मजदूर दिवस के उपलक्ष्य में ऑर्डनेंस फैक्ट्री खमरिया के मजदूरों, कर्मचारियों और वहाँ के अन्य निवासरत लोगों के लिए फैक्ट्री अस्पताल में स्थापित किए जा रहे कोविड-19 के सेंटर में संसाधनों की जरूरत बढ़ती जा रही है।
इसके लिए 5 लाख रुपए की राशि दवाओं की खरीदी करने दी जा रही है। उन्होंने बताया कि इसके लिए सहायक श्रम आयुक-श्रम कल्याण विभाग की ओर से भी अनुरोध किया गया था।
25 हजार किट आएँगी - मुख्य चिकित्सा एवं स्वास्थ्य अधिकारी के अनुरोध पत्र पर कार्रवाई करते हुए श्री तन्खा ने 5 लाख रुपए की राशि सांसद निधि से सौंपी है। इसमें 25000 रेपिड एंटीजन किट की खरीददारी की जा सकेगी।
श्री तन्खा द्वारा पूर्व में भी करीब 70 लाख रुपए की राशि कोविड-19 महामारी की रोकथाम के लिए लगने वाले उपकरणों की खरीद करने शासन को प्रदान की जा चुकी है। श्री तन्खा ने यह भी कहा है कि अगर जबलपुर में गरीब मजदूरों के लिए ऐसा कोई कोविड सेंटर स्थापित किया जाता है, तो वे उसके लिए भी राशि प्रदान करने को तत्पर हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn